amanoisuno/poetBack huggingface dataset:
null 臧馀庆 
消息近春来，东风还又。先借椒盘劝金斗。坐间和气，压尽一番梅柳。掖庭频寓直，君恩厚。天祐两宫，南山齐寿。况有仙丹在公手。论功医国，合在药王之右。不妨千岁饮，长生酒。
null 臧馀庆  衡山
南岳有真仙，人间祥瑞。酒量诗豪世无比。晚年林下，做个清闲活计。诮如千岁鹤，巢云际。此日大家，广排筵会。酒劝千锺莫辞醉。昔时彭祖，寿年八百馀岁。十分才一分，那里暨。
null 臧馀庆 
交广出沉香，路遥难致。何况卑人更不易。寿星香帕，我又几曾识置。有般祝寿底，忒忔戏。剪下一张，池州表纸。拈得轻圆更滑腻。五双纸拈，管打十个喷嚏。□□□□儿，一百岁。
null 胡于 
去日清霜菊满丛。归来高柳絮缠空。长驱万里山收瘴，径度层波海不风。阴德遍，岭西东。天教慈母寿无穷。遥知今夕称觞处，衣彩还将衣绣同。
null 胡于 
阿母蟠桃下记春。长沙星里寿星明。金花罗纸新裁诏，具叶傍行别绶经。同龙子，祝龟龄。天教二老鬓长青。明年今日称觞处，更有孙枝满谢庭。
null 胡于 
楚楚吾家千里驹。老人心事正开渠。风流不减庭前玉，爱惜真如掌上珠。纡绿绶，荐方壶。老人沉醉弟兄扶。问将何物为儿寿，付与家传万卷书。
null 胡于 
袅袅薰风响珮环。广寒仙子跨清鸾。谁教瑞世仪周间，自赋多才继小山。铃阁静，画堂闲。衮衣象服镇团栾。年年此日称觞处，留待菖蒲驻玉颜。
null 申国章 
十载分符衣绣衣。裳阴处处浙东西。政成已可书银笔，词鹿仍堪付雪儿。春未半，日方迟。御沟金袅柳如丝。凤池留得梅花住，欲与先生荐寿卮。
null 陈日章 
内乐清虚息万缘。逍遥真是地行仙。徙他玉带金鱼贵，听我纶巾羽扇便。倾九酝，祝长年。休辞潋滟十分舡。来年此日称觞处，定有重孙戏膝前。
null 李景良 
清晓祥云绕碧天。老人星忽下南躔。庭兰共酌长生酒，持上华堂彩侍前。开绮席，舞朱颜。轻红莲叶荐金盘。沉香小院浑先暑，更有杯传数百年。
null 张思济 
衣润红绡梅欲黄。几年欢意属华堂。红颜阿母逢占虺，班鬓儿童尽举觞。麟作脯，玉为浆。从今三万六千场。桑麻休说桑田变，自是经门日月长。
null 李夫人 
幕天席地。瑞脑香浓笙歌沸。白纻衣轻。鹓发霜髯照座明。轻簪小珥。却是人间真富贵。好着丹青。画与人间作寿星。
null 李夫人 
急鼓疏钟声报晓，楼上今朝，卷起重帘早。环珮珊珊香袅袅。尘埃不到如蓬岛。何用珠玑相映照。韵胜形清，自有天然好。莫向尊前辞醉倒。松枝鹤骨偏宜老。
null 李夫人 
新晴庭院暑风轻。瑞气朝来特地清。霞帔羽衣筠竹杖，萱堂真有寿星明。自来忠孝传家世，所以芝兰满户庭。簪笏成行称寿处，老来皆已鬓星星。
null 张藻 
露零金井，尘清玉宇，双蓂呈瑞新秋。佳气郁葱，祥烟缭绕，玉门初诞风流。宾客竞回眸。庆虎头食肉，燕颔封侯。骨相非凡，便宜谈笑上瀛洲。青衫莫欢淹留。有儿孙兰玉，不负箕裘。莲幕向来，花城今日，不妨小试良筹。名姓在金瓯。看佩珂鸣玉，促侍宸旒。直待功成名遂，归作赤松游。
null 胡文卿 
枢庭喜庆生辰到。仙伯离蓬岛。鲁台云物正呈祥。线绣工夫从此、日添长。满斟绿醑深深劝。岁岁长相见。蟠桃结子几番红。笑赏清歌声调、叶黄锺。
null 胡文卿 
香烟绕遍兰堂宴。香鸭珠帘卷。香风转后送韶音。香酝佳筵今日、庆佳辰。香山烧尽禽飞放。香袖佳人唱。香醪满满十分斟。香信传时延寿、保千春。
null 胡文卿 
寿香烟篆金炉细。寿酒邀宾至。寿筵两畔列红妆。寿曲仙音一品、舞霓裳。寿星高挂生祥瑞。寿祝长生意。寿杯满劝庆遐龄。寿比南山松柏、永长春。
null 胡文卿 
香云佳气交盘结。又庆生申节，满堂簪绂奉霞觞。瑞应台躔南极、见光芒。心田积累阴功足。来受人天福。从今几度见河清。笑傲壶中日月、镇长春。
null 胡文卿 
昨霄南极星光现。今日开华宴。朱颜翠鬓占春多。且向博山香袅、卷金荷。龟游鹤舞千年寿。更酌千锺酒。满庭佳客捧殷勤。此日蒲菊新绿、瓮头春。
null 胡文卿 
良辰佳景列华筵。笙歌奏管弦。位居荣显子孙贤。功名事双全。庆祝寿，拜尊前。重重福禄坚。愿如彭祖寿齐年。金杯劝寿仙。
null 胡文卿 
谢娘诗礼有家风。吹窗清昼同。笑言偕老与梁鸿。闺门喜气融。来月殿，下珠宫。人间春意浓。一尊仙酝祝芳丛。蟠桃千岁红。
null 胡文卿 
薰风吹尽不多云。晓天如水清。哦松庭院忽闻笙。帘疏香篆明。兰玉盛，凤和鸣。家声留汉庭。狨鞍长傍九重城。年年双鬓青。
null 杨道居 
气禀五行天与秀。瑞见枢延，况是黄锺奏。日影量来添午昼。柳梅消息年时侯。红粉吹香帘幕透。深院笙歌，劝饮金锺酒。乐事赏心千岁有。黑头人做三公有。
null 史佐尧 
柳垂金，梅褪玉。昴宿呈祥，符应生公族。盖世功名夸九牧。黼衮褒扬，庆阀辉南北。赐宫醪，分笃耨。天与长生，谩把仙椿祝。好继平阳腾茂躅。富贵千秋，饮听瑶池曲。
null 徐去非 
凤历书元，龟图画泰，瑞蓂两两初开。舞风仙子，飞雪拥春来。平荡人间险秽，端为你没点尘埃。清明世，冰辉太洁，鸥鹭莫惊猜。儿孙，同劝寿，桃添西阆，兰绕南陔。看琼玉妆成，万瓦楼台。飘洒风流酥满盏，浑疑醉，月影蓬莱。从今去，诗高未老，点化尽多才。
null 徐去非 
一种两容仪，红共白、交映南枝。紫霞仙指冰翁语，花如醉玉，香同臭雪，别样风姿。相守岁寒期。春造化、密与天知。羞将脂粉隈桃李，独先结实，还同戴胜，归宴瑶池。
null 徐去非 
祥景飞光衮绣。流庆崑台，自是神仙胄。谁遣阳和放春透。化工重入丹青手。云筝锦瑟争为寿。玉带金鱼，共愿人长久。偷取蟠桃荐芳酒，更看南极星朝斗。
null 舒大成 
祝寿筵开，华堂深映花如绣。瑞烟喷兽。帘幕香风透。一点台星，化作人间秀。韶音奏。两行红袖。争劝长生酒。
null 贾少卿 
月寺星轺尘梦断，如今平地仙人。烟霞卷起旧精神。焚香金鸾鷟，书奏玉麒麟。闻道枫宸求侍从，看庆命重新。且将风月剩酧身。樽中长有酒，花下不辜春。
null 陆汉广 
绿莺庭院燕莺啼。绣帘垂。瑞烟霏。一片笙箫，声过彩云低。疑是蕊宫仙子降，翻玉袖，舞瑶姬。冰姿玉质自清奇。看孙枝。列班衣。画鼓新歌，喜映两疏眉。袖里蟠桃花露湿，应不惜，醉金卮。
null 王阜民  长江
家法从来师静治，赵张高掩前踪。清才八斗继宗风。年年正月尾，桃李满城中。已把长江成九酝，请将太白浮公。更移春槛向房栊。有花虽解语，莫负锦薰笼。
null 霍安人 
十月小春天，梅飘香细。九叶尧蓂已呈瑞。寿阳仙子，暂降羽衣环珮。林间风味，别人难比。齐眉共庆，劝声鼎沸。有子知书继家世。兼金五福，行被君恩宠贲。愿祈龟鹤算，千千岁。
null 霍安人 
正朱明时侯，院宇清和，庆逢佳节。梦应熊罴，尧蓂翻三叶，罗绮如云，寿杯争劝，竞起歌新阕。瑞气氤氲，祥云缭绕，玉炉频爇。溪室封功，几多勋业，首冠今朝，一时英杰。得配侯门，岂不惭疏拙。彩凤和鸣，早膺荣擢。增盛斑衣列。福禄无穷，年过卫武，辉光阀阅。
null 霍安人 
桐叶霜乾，芦花风软，晓来一色新秋。碧光无际，良夜月明楼。瑞应长庚入梦，锺奇秀、特产贤侯。堪夸处，雄姿英发，连箭射双雕。回头。思往事，皂囊三进，豪气冲牛。记前回凤诏，空下南洲。冷笑浮云坠甑，鲈鱼美、归老扁舟。祝君寿，青山不尽，绿水自悠悠。
null 希叟 
燕堂秋未老。正木犀香散，芙蓉红小。门阑瑞烟绕。望银河月暗，寿星偏照。碧霞道要。有真人、亲传最妙。况桃源旧约，重寻鬓发，胜如年少。缥缈。六铢衣降，九转丹成，五云齐到。十洲三岛。神仙路，终须到。对芝兰玉树，宝杯交劝，何惜玉山醉倒。看乘鸾跨鹤，归来洞天未晓。
null 沈元实 
金关五云里，玉座太微间。凌虚新就燕间，宣唤侍臣班。丹扆坐移前席，禁漏声传高阁，喜气满龙颜。天语眷畴昔，政路稳跻攀。酒如渑，香袅穗，寿南山。橙黄桔绿，樽前辉映菊花团。清晓凉风凝露，晴昼秋光满院，岁岁奉君。待看云台画，荣观侈人寰。
null 游子蒙 
春玉苍山，屏星暖、佳辰难得。看柳眼梅金，全似海沂春色。和气欢声俄尔许，祥烟瑞霭今何夕。是风流、儒雅黑头公，悬弧日。福不尽，贵无敌。愿岁岁，见华席。捧霞觞称寿，寿如南极。见说蟠桃花正发，柔风暖日瑶池碧。待他年、结子欲成时，留君摘。
null 游子蒙 
雪坞霜林，一夜报、春归消息。看是处、春回柳眼，粉匀梅额。和气已欣回北陆，寿星更喜明南极。问四井、节物奉谁欢，辽东客。熊梦旦，非常日。珠履闹，金钗密。指双溪千顷，共斟琼液。不用殷勤千岁祝，姓名已上神仙籍。但时从、王母借蟠桃，躬亲摘。
null 贾逋 
薰梅染柳。借得东君手。柳色梅香到樽前，摅写才华八斗。当年占梦佳辰。今年乐事尤新。日侍玉皇香案，钧天日月常春。
null 吴文若 
玉宇生凉秋恰半。月到今霄，分外清光满。兔魄呈祥冰�昀谩�广寒仙子生华旦。聪慧风流天与擅，淑质冰婆，本是飞琼伴。□领彩衣椿祝劝。蟠桃待熟瑶池宴。
null 去非 
龙角辉春，蛾春惊晓，梦阑金翠屏开。异芬薰室，风送蕊仙来。玉女擎香沐浴，人间世、洗彻凡埃。梅开后，留花酝染，清味俗难猜。东君，尤雅爱，传香芳畹，香发庭陔。宁馨满尊前，喜奏瑶台。便好纽为佩王，瀛洲路、同赏蓬莱。蟠桃宴，从今曼倩，三骋奇材。
null 潘熊飞 
十日后重阳。甘菊阶前满意黄。生日无钱留贺客，何妨。尚有儿曹理寿觞。双鬓已沧浪。休问金门与玉堂。二仲相期三径在，徜徉。何用功成似子房。
null 黄庭佐 
露着桂枝晓，霜护菊篱秋。无尘玉宇南极，一点瑞光浮。崧岳精英瑞世，河洛图书寓直，琳馆奉宸游。独袖功名手，谁与复神州。带垂金，头尚黑，紫绮裘。年年今日，灵寿扶出富民侯。应为娉婷一笑，烂醉葡萄新熟，明月满西楼。西北雨峰峙，端与寿山侔。
null 赵□ 
寸心千里。
null 吴氏3 
剪新幡儿，斜插真珠髻。
null 吴氏3 
楼台里，春风淡荡。
null 吴氏3 
乍卷珠帘新燕入。
null 吴氏3 
几声天外归鸿。
null 吴氏3 
鶗鴂一声初报晓。